கேள்வி: உலகளந்த பெருமாள் கோயில் - கோயில் வரலாறு என்பது என்ன?
பதில்: பூமியில் மன்னர் மகாபலிச் சக்கரவர்த்தி ஆணவம் கொண்டு, யாகம் வளர்த்து தானம் செய்த போது, அவரது ஆணவத்தை அகற்ற, வாமனர் (இளங்கலை பிராமணர்) அவதாரம் தரித்த மகாவிஷ்ணு, அவரிடம் தானமாக உலகில் மூன்று அடிகள் கேட்க, தன்னிடம் தானம் கேட்க வந்திருப்பவர் மகாவிஷ்ணு என்பதை அறியாத மகாபலிச் சக்கரவர்த்தி, தானமாக மூன்று அடிகளை அளந்து எடுத்துக் கொள்ளுமாறு பணிக்க, அவ்வாறே மகாவிஷ்ணு விஸ்வரூப தரிசனம் கொண்டு, முதல் படிநிலை கொண்டு பூவுலகம் முழுமையும், இரண்டாம் படிநிலை கொண்டு விண்ணுலகம் முழுமையும் ஆட்கொண்டு, மூன்றாவது படிநிலைக்கான இடத்தை மகாபலியிடம் வினவ, தன் தவறை அப்போதுதான் உணர்ந்த மகாபலி, மகாவிஷ்ணுவிடம் தன் தலைமேல் மூன்றாவது அடியை வைக்கப் பணித்து, அதனால் பாதாளம் நோக்கி வீழ்ந்தார் என்பது புராணம். மண்ணுக்கும் விண்ணுக்கும் கால்களை நோக்கிய கோலத்தில் உலகளந்த பெருமாள் ஆகவும், மகாபலிச் சக்கரவர்த்திக்கு விஸ்வரூப தரிசனம் கொடுத்து மூவுலகம் ஆட்சி புரியும் த்ரி விக்கிரமநாராயண சுவாமி ஆகவும் அருள்பாலிக்கும் இடமே சிங்காநல்லூர் பகுதியில் அமைந்துள்ள இத்திருத்தலம்.
கேள்வி: உலகளந்த பெருமாள் கோயில் - கோயில் திருவிழாக்கள் என்பது என்ன?
பதில்: இக்கோயிலில், ஸ்ரீ வாமன ஜெயந்தி, (திரு) ஓணம் பண்டிகை, மார்கழி உற்சவம், வைகுண்ட ஏகாதசி, ஸ்ரீராம நவமி, நவராத்திரி திருவிழா, புரட்டாசி மாத சனிக்கிழமைகள் சிறப்புப் பூஜைகள் ஆகியவை முக்கியத் திருவிழாக்களாகக் கொண்டாடப்படுகின்றன.
கேள்வி: உலகளந்த பெருமாள் கோயில் - முக்கிய சன்னதிகள் பற்றி நீங்கள் என்ன அறிந்துள்ளீர்கள்?
பதில்: மகாலட்சுமி, இராமானுஜர், பெரியாழ்வார், திருமங்கையாழ்வார், நம்மாழ்வார், சக்கரத்தாழ்வார், ஆண்டாள் மற்றும் பிரசன்ன விநாயகர் சன்னதிகள் குறிப்பிடத்தக்கவை. இவற்றில், பிரசன்ன விநாயகர் சன்னதி மட்டும் கிழக்குத் திசை நோக்கியும், மற்ற சன்னதிகள் அனைத்தும் வடக்குத் திசை நோக்கியும் அமைந்துள்ளன என்பது இன்னுமொரு சிறப்பு.
கேள்வி: உலகளந்த பெருமாள் கோயில் - நுழைவாயில் பற்றி விளக்கவும்.
பதில்: இராஜகோபுரம் கம்பீரமாக் காட்சி தருவதுடன், மிகப் பெரிய அளவிலான சக்கரத்தாழ்வார் மற்றும் ஆஞ்சநேயர் இருவரும் வாயிற்காப்போர்களாகக் காட்சி தருகின்றனர்.
கேள்வி: உலகளந்த பெருமாள் கோயில் - அமைவிடம் குறித்து விரிவாக சொல்லுங்கள்.
பதில்: இக்கோயில், தமிழ்நாட்டின் கோயம்புத்தூர் மாவட்டத்தில் சிங்காநல்லூர் நகரில், அங்கிருந்து வெள்ளலூர் நகருக்குச் செல்லும் வழியில், சுமார் அரை கி.மீ. தூரத்தில் அக்ரஹாரம் பகுதியில் அமைந்துள்ளது. இதன் புவியியல் ஆள்கூறுகள்: 10.996839°N 77.030460°E (10°59'48.6"N 77°01'49.7"E). கடல் மட்டத்திலிருந்து சுமார் 414 மீட்டர் உயரத்தில் அமைந்துள்ளது. இக்கோயில், தமிழ்நாடு அரசு இந்து சமய அறநிலையத் துறை கட்டுப்பாட்டின் கீழ் திருக்கோயில் எண் [TM010002] கொண்டு பராமரிக்கப்பட்டு வருகிறது.
கேள்வி: உலகளந்த பெருமாள் கோயில் - அருகிலுள்ள நகர, ஊர்கள் பற்றி தகவல் சொல்.
பதில்: சிங்காநல்லூர், கோயம்புத்தூர், வெள்ளலூர், ஒண்டிப்புதூர், இராமநாதபுரம், இருகூர், பாப்பநாயக்கன் பாளையம், பீளமேடு.
கேள்வி: உலகளந்த பெருமாள் கோயில் - சாலைப் போக்குவரத்து என்பது என்ன?
பதில்: கோவை - திருச்சி நெடுஞ்சாலை, வெள்ளலூர் சாலை, பெருமாள் கோயில் தெரு ஆகியவை அருகிலுள்ள முக்கிய சாலைகள்.
கேள்வி: உலகளந்த பெருமாள் கோயில் - விமானப் போக்குவரத்து பற்றி விளக்கவும்.
பதில்: அருகிலுள்ள விமான நிலையம் கோயம்புத்தூர் பன்னாட்டு வானூர்தி நிலையம் இங்கிருந்து சுமார் 6 கி.மீ. தூரத்தில் சூலூர் நகரில் அமைந்துள்ளது.